Tänapäeva tuneeslased hoiavad huvitavaid kombeid alal. Iga mees (välja arvatud psüühiliselt haige) peab naise võtma. Samas on aga abiellu heitmine rangelt keelatud, kui mehel ei ole maja ega korterit, kuhu naist tuua. Kuni meheleminekuni ei oska tuneeslannad ühtki majapidamistööd teha. Kohe peale pulmi tuleb aga noorpaari juurde mõneks ajaks elama mehe õde või  ema, kes õpetab noorikut kõike tegema nii, nagu oli mehe kodus kombeks teha. Kui lahutus toimub lastetus peres, jagatakse varandus pooleks, kui aga on lapsi, jääb kogu vara naisele ja lastele. Üks ebameeldivamaid tuneeslaste loomuomadusi on soov saada tasu või jootraha ka kõige väiksema teene eest ning püüd turisti tüssata (kauplemiskohtades tasub olla eriti tähelepanelik ja jälgida teile pakendatavat kaupa ja tagasi antavat raha). Siin ei saa iial teada, kui palju kaup tegelikult maksab - sama kauba hind võib  ise kohtades erineda mõnest korrast mõnekümne korrani. Turistides tekitab tihtipeale hämmeldust see, et poodides ei ole kaupadele hinda märgitud ning hinna väljaselgitamine nõuab pikka kauplemist. Sageli häirivad külastajaid tüütud kaupmehed tänaval. Ettevaatust - Tuneesia autojuhid ei lase jalakäijaid ülekäigurajal üle tee, vaid annavad üksnes signaali!